**MH20**

 

# Cais gan berchennog safle am benderfyniad ynghylch hawl perchennog y safle i

**derfynu'r cytundeb.**

## Paragraffau 5, 6 a 7(1)(b) o Bennod 2 o Atodlen 2, Paragraffau 38,39 a 40(1)(b) o

**Bennod 4 o Atodlen 2 i Ddeddf Cartrefi Symudol (Cymru) 2013 (“y Ddeddf”).**

MAE'R FFURFLEN HON YN BERTHNASOL I SAFLEOEDD CARTREFI SYMUDOL YNG NGHYMRU YN UNIG GAN GYNNWYS LLEINIAU PARHAOL AR SAFLEOEDD AWDURDODAU LLEOL I SIPSIWN A THEITHWYR YNG NGHYMRU.

Mae'r ffurflen gais hon hefyd ar gael yn Saesneg. Cysylltwch â'r tribiwnlys am fersiwn Saesneg o'r ffurflen hon.

Mae’r tribiwnlys yn derbyn ceisiadau trwy e-bost i rpt@llyw.cymru neu trwy copi galed gyda’r post

Dyma'r ffurflen i'w defnyddio os ydych chi’n berchennog safle sy’n dymuno terfynu cytundeb meddiannaeth ar un neu fwy o'r seiliau a grybwyllwyd yn y paragraffau uchod AC sydd wedi gwneud cytundeb cymrodeddu CYN i’r mater y ceisir penderfyniad yn ei gylch godi (adran 54(4) a (5).

**Sylwer:**

1. Os nad oes cytundeb cymrodeddu o’r fath yn bodoli RHAID gwneud y cais i’r Llys.
2. Cyn gwneud cais o dan baragraff 7(1)(b) NEU 40(1)(b) mae'n rhaid i'r Tribiwnlys yn gyntaf fod wedi gwneud penderfyniad o dan baragraff 7(1)(a) neu 40(1)(a) bod y Cartref Symudol yn cael effaith andwyol ar amwynder y safle.

**Nodyn i Geiswyr**

Cynghorir Ceiswyr ei bod yn bosib y bydd unrhyw wybodaeth y maent yn ei rhoi i'r Tribiwnlys yn cael ei chofnodi mewn dogfen penderfyniad. Mae pob penderfyniad a wneir gan y Tribiwnlys yn agored i’r cyhoedd**.**

**Dogfennau**

Mae'n rhaid i chi anfon y ddogfen/dogfennau canlynol ("dogfen/dogfennau angenrheidiol") gyda'r cais hwn:

* Copi o’r cytundeb gyda meddiannydd y Cartref Symudol.
* Copi o unrhyw ddogfennau a gyflwynwyd i feddiannydd y Cartref Symudol yn ei hysbysu o'ch bwriad i wneud y cais hwn.
* Datganiad yn nodi’r ffioedd am y llain sy'n ddyledus ac a dderbyniwyd yn ystod y cyfnod dan sylw (lle yr honnir nad yw’r ffioedd am y llain wedi cael eu talu).
* Copi o benderfyniad y Tribiwnlys o dan baragraff 7(1)(a) (lle y gwneir y cais o dan baragraff 7(1)(b)) neu baragraff 40(1)(a) (lle y gwneir y cais o dan baragraff 40(1)(b)).
* Unrhyw ddogfennau perthnasol eraill sy'n ategu'r cais.

Os byddwch yn methu anfon y ddogfen/dogfennau angenrheidiol, gallai olygu na fydd eich cais yn ddilys.

Peidiwch ag anfon unrhyw ddogfennau eraill ar hyn o bryd. Pan ac os bydd angen rhagor o wybodaeth, tystiolaeth neu ddogfennau arnom, byddwn yn gofyn i chi eu hanfon ar wahân.

**Ffi Gwneud Cais**

Oni bai bod gennych hawl i ostyngiad neu hepgoriad, mae'n rhaid i chi anfon y Ffi Gwneud Cais gyda’r cais a’r dogfennau angenrheidiol.

Bydd cost y ffi gwneud cais yn dibynnu ar faint o leiniau neu Gartrefi Symudol sydd wedi'u cynnwys yn y cais.

**Nifer y lleiniau neu’r Cartrefi Symudol sydd wedi'u cynnwys yn y cais Ffi Gwneud Cais**

Os yw’r cais yn ymwneud ag un llain neu Gartref Symudol £155

Os yw’r cais yn ymwneud â dwy lain neu ddau Gartref Symudol £205

Os yw’r cais yn ymwneud â thair neu bedair llain neu dri neu bedwar Cartref Symudol £410

Os yw’r cais yn ymwneud â phump neu fwy o leiniau neu Gartrefi Symudol £515

Fydd Rhaid talu'r ffi naill ai gyda siec wedi'i chroesi neu archeb bost wedi'i dynnu o blaid “Llywodraeth Cymru” neu drwy drosglwyddiad banc, y gellir darparu manylion amdani ar gais.

Peidiwch ag anfon arian parod o dan unrhyw amgylchiadau. Ni fyddwn yn derbyn taliadau mewn arian parod.

**Cofiwch:**

Os nad ydych yn anfon y ffi gywir sy’n daladwy i “Llywodraeth Cymru” neu os byddwch yn anfon arian parod, byddwn yn anfon y cais a'r arian parod yn ôl atoch ar eich cyfrifoldeb eich hun.

**Hepgor Ffioedd**

Os yw’r Ceisydd/Ceiswyr neu bartner/bartneriaid y Ceisydd/Ceiswyr yn cael rhai budd-daliadau penodol sy’n seiliedig ar incwm, gellir gostwng neu hepgor y Ffi Gwneud Cais.

I hawlio gostyngiad ar y Ffi Gwneud Cais neu am hepgor y ffi , mae'n rhaid i'r Ceisydd/Ceiswyr sy’n cael budd-dal o'r fath neu’r Ceisydd/Ceiswyr sydd â phartner/partneriaid sy’n cael budd-dal o’r fath, lenwi ffurflen cais am hepgoriad ffioedd. Mae hon ar gael gan y Tribiwnlys Eiddo Preswyl. Ni fydd y partïon eraill yn cael copi o hon.

**Dewis iaith**

Mae’r Tribiwnlys Eiddo Preswyl yn croesawu gohebiaeth a galwadau ffôn yn Gymraeg a Saesneg. Mae hyn yn cynnwys cyflwyno ffurflenni, dogfennau a sylwadau ysgrifenedig i'r Tribiwnlys.

|  |  |
| --- | --- |
| 1. **1. Dewis Iaith**
 |  |
| A fyddai'n well gennych ohebu â ni yn: | Cymraeg [ ] Saesneg [ ] Y ddwy iaith [ ]  |
| A fyddai’n well gennych gyfathrebu â ni ar lafar yn: | Cymraeg [ ] Saesneg [ ] Y ddwy iaith [ ]  |
| A fyddai’n well gennych siarad Cymraeg neu Saesneg yn eich Gwrandawiad Tribiwnlys? | Cymraeg [ ] Saesneg [ ] Y ddwy iaith [ ]  |
| 1. **2. Ieithoedd a Siaredir**
 |  |
| Pa ieithoedd ydych chi'n eu defnyddio i gyfathrebu? (ticiwch bob un sy'n berthnasol) | Cymraeg [ ] Saesneg [ ] Arall (nodwch os [ ] gwelwch yn dda) |
|  | Cliciwch neu tapiwch yma i roi testun. |
| 1. **3.** Rydym am gefnogi'r defnydd o'r Gymraeg yn y Tribiwnlysoedd. Os ydych chi'n gallu siarad Cymraeg, ac wedi nodi Saesneg fel eich dewis iaith, oes yna reswm penodol pam eich bod chi wedi dewis cyfathrebu yn Saesneg?
 | *(Ni fydd eich ateb yn effeithio ar sylwedd eich achos mewn unrhyw ffordd)*  |
| Cliciwch neu tapiwch yma i roi testun. |  |

Mae’n bwysig eich bod yn darllen y nodiadau uchod yn ofalus cyn llenwi’r ffurflen hon.

Ysgrifennwch yn glir gan ddefnyddio inc DU, os gwelwch yn dda.

### 1. Manylion y cartref symudol a’r safle

| Cyfeiriad y cartref symudol a’r safle: |  |
| --- | --- |

### 2. Manylion y ceisydd

| Enw: |  |
| --- | --- |

| Cyfeiriad (gan gynnwys y cod post): |  |
| --- | --- |

| Cyfeiriad ar gyfer gohebu (os yw'n wahanol): |  |
| --- | --- |

Rhif ffôn:

*Yn ystod y dydd:*

*Gyda'r nos:*

*Symudol: :*

Cyfeiriad e-bost:

| Enw, cyfeiriad a manylion yr asiant/cynrychiolydd (os yn berthnasol) |
| --- |

*Lle rhoddir manylion asiant/cynrychiolydd, gyda’r asiant/cynrychiolydd hwnnw y bydd y Tribiwnlys yn cyfathrebu ac yn gohebu bob amser hyd nes y caiff ei hysbysu nad yw bellach yn gweithredu ar ran y ceisydd/ceiswyr*.

### 3. Manylion yr ymatebydd

| Enw: |  |
| --- | --- |
| Cyfeiriad yr eiddo y mae'r cytundeb i feddiannu yn berthnasol iddo (*gan gynnwys y cod post*): |  |
| Cyfeiriad ar gyfer gohebu (os yw'n wahanol): |  |

Rhif ffôn:

*Yn ystod y dydd:*

*Gyda'r nos:*

*Symudol: :*

Cyfeiriad e-bost:

### 4. Sail/seiliau’r cais

Ticiwch y blychau priodol os gwelwch yn dda:

Bod y meddiannydd wedi torri un o delerau’r cytundeb ac ar ôl i hysbysiad gael ei gyflwyno i gywiro’r toriad, nid yw wedi cydymffurfio â’r hysbysiad o fewn amser rhesymol (paragraff 5(a) o Bennod 2, Atodlen 2, paragraff 38(a) ac Atodlen 2, Pennod 4). [ ]

Nad yw’r meddiannydd yn meddiannu’r cartref symudol fel ei unig neu ei brif breswylfa (paragraff 6(a) o Bennod 2, Atodlen 2, paragraff 39(a) o Bennod 4, Atodlen 2). [ ]

Bod y Cartref Symudol, o roi sylw i’w gyflwr, yn cael effaith andwyol ar amwynder y safle a bod Tribiwnlys wedi gwneud penderfyniad i'r perwyl hwnnw (paragraff 7(1)(b) o Bennod 2, Atodlen 2, paragraff 40(1)(a) o Bennod 4, Atodlen 2). [ ]

**Nodwch: ym mhob achos, ni all y Tribiwnlys wneud Gorchymyn oni bai ei fod hefyd yn fodlon ei bod yn rhesymol i derfynu'r cytundeb.**

### 5. Gwybodaeth ychwanegol

Nodwch yn gryno pam rydych chi'n credu y dylai'r tribiwnlys ddod i'r penderfyniad rydych yn gofyn amdano.

|  |
| --- |

### 6. Allwn ni ddelio â’ch cais heb wrandawiad?

Mae’n bosibl delio â'ch cais yn gyfan gwbl ar sail sylwadau ysgrifenedig (“penderfyniad ar bapur”) OND DIM OND:

* Os bydd y tribiwnlys yn meddwl fod hynny'n briodol a naill ai bod
* Bob parti yn cytuno neu
* fod yr Ymatebydd wedi hysbysu’r Tribiwnlys nad yw ef/hi yn gwrthwynebu'r cais.

Hyd yn oed os ydych chi'n cytuno i benderfyniad ar bapur

* Efallai y bydd y Tribiwnlys, serch hynny, yn penderfynu bod gwrandawiad llafar yn angenrheidiol.
* Gallwch chi neu unrhyw barti arall ofyn am wrandawiad llafar o hyd ar unrhyw bryd cyn y bydd y penderfyniad yn cael ei wneud.

Ydych chi'n cytuno i’r cais hwn gael ei benderfynu heb wrandawiad llafar? Ydw [ ]  Nac ydw [ ]

**Gwnewch yn siŵr eich bod yn llenwi'r ffurflen hon, gan dybio y bydd gwrandawiad llafar yn cael ei gynnal.**

### 7. Argaeledd

A wnewch chi roi gwybod i ni isod os oes unrhyw ddyddiadau neu ddyddiau yn y tri mis nesaf y bydd yn rhaid i ni eu hosgoi (naill ai oherwydd nad ydynt yn hwylus i chi neu oherwydd nad ydynt yn hwylus i unrhyw dyst neu arbenigwr y byddech yn dymuno ei alw).

Dyddiadau pan NAD ydych ar gael:

| Dyddiad: | Dyddiad: | Dyddiad: |
| --- | --- | --- |

| Dyddiad: | Dyddiad: | Dyddiad: |
| --- | --- | --- |

### 8. Gofynion o ran y lleoliad

Rhowch fanylion unrhyw ofynion arbennig sydd gennych chi neu unrhyw un a fydd yn dod gyda chi (e.e. mynediad i gadair olwyn, presenoldeb cyfieithydd). Bydd gwybod beth yw eich anghenion o gymorth i’r Tribiwnlys wrth iddo wneud trefniadau.

|  |
| --- |

### 9. Datganiad gwirionedd

*Credaf fod y ffeithiau a nodir yn y datganiad hwn yn wir.*

| Llofnod: |  |
| --- | --- |

| Enw (mewn llythrennau bras) |  |
| --- | --- |

| Swydd (os yn briodol) (ee Cyfarwyddwr, Cyfreithiwr): |  |
| --- | --- |

| Dyddiad: |  |
| --- | --- |

**RHESTR WIRIO**

Gwnewch yn siŵr eich bod wedi:

* Cwblhau’r ffurflen hon YN LLAWN.
* Cynnwys yr holl ddogfennau angenrheidiol.
* Cynnwys y ffi briodol.

Ni fydd y Tribiwnlys yn prosesu eich cais os nad ydych wedi gwneud hyn.

Os oes gennych unrhyw gwestiynau ynglŷn â sut i lenwi'r ffurflen hon neu'r weithdrefn y bydd y Tribiwnlys yn ei defnyddio, cysylltwch â'r Tribiwnlys Eiddo Preswyl ar0300 025 2777 neu anfonwch e-bost at rpt@llyw.cymru

Bydd y tribiwnlys yn derbyn ceisiadau trwy e-bost at rpt@llyw.cymru neu ar ffurf copi caled a anfonir trwy'r post.

Llenwch y ffurflen gais a’i hanfon gyda’r ffi a’r dogfennau angenrheidiol i’r cyfeiriad isod:

Y Tribiwnlys Eiddo Preswyl

Oak House

Cleppa Park

Celtic Springs

Casnewydd

NP10 8BD